राजधानी लखनऊ से सटे उत्तर प्रदेश के बाराबंकी जिले में रिश्तों को तार-तार कर देने वाला एक मामला सामने आया है, जहां एक बच्चे के रिश्तेदार ही उसकी जान के दुश्मन बन बैठे हैं। बच्चे का कसूर बस इतना है कि उसके हाथों-पैरों को मिलाकर 20 नहीं बल्कि 24 उंगलियां हैं। बाराबंकी के रहने वाले शिवनंदन नामक बच्चे के हाथों और पैरों में 6-6 उंगलियां हैं। जन्म से ही बालक ऐसा ही है, लेकिन अब उसकी ऐसी शारीरिक बनावट ही उसके लिए काल बन गई है, क्योंकि उसके कुछ रिश्तेदारों को लगता है कि बच्चे की बलि देने से वे अमीर हो जाएंगे। मामला पुलिस के पास जा पहुंचा है, जिनके अनुसार आरोपी रिश्तेदार किसी तांत्रिक के कहने पर उस बच्चे को मारने की योजना में लगे हुए हैं, जिसने उन्हें बताया कि ऐसा कर देने से वे अमीर हो जाएंगे।